-«Արէնին» մշտապէս եւ սիրով կը մասնակցի Նիւ Եորքի հայկական համայնքին մէջ տեղի ունեցող բազմաբնոյթ ձեռնարկներուն, ինչպէս անհատներով, այնպէս ալ` ամբողջ խումբով: Ամէն տարի ապրիլ 24-ին կամ մօտակայ կիրակին, Նիւ Եորքի «Time Square» հրապարակին վրայ տեղի կ’ունենայ Հայոց ցեղասպանութեան սրբադասուած նահատակներու ոգեկոչման յիշատակին նուիրուած արարողութիւնը, որուն երգչախումբը երկու տարի շարունակ (99-րդ եւ 100-րդ տարելիցներուն) եղած է այլ ձեռնարկներու երաժշտական մասը ապահովող կարեւոր օղակներէն մէկը: